ለዲዛይን ሥራ የሚውለው ጊዜ አጭር መሆን ለግንባታ ጥራት ተግዳሮት እየሆነ ነው- ባለሥልጣኑ
በመንገድ ግንባታ ሂደት ላይ ለዲዛይን ሥራ የሚውለው ጊዜ አጭር መሆን ለመንገድ ግንባታ  ዘርፉ ጥራት መጓደል ምክንያት  እየሆነ መምጣቱን የአዲስ አበባ መንገዶች ባለሥልጣን አስታወቀ   ።በዋልታ ቴሌቪዥን የእንነጋገር መድረክ ላይ የቀረቡት የአዲስ አበባ መንገዶች ባለሥልጣን  የሥራ ኃላፊዎች እንደገለጹት በመንገድ ግንባታው ዘርፍ ለዲዛይን ሥራው የሚውለው ጊዜ አጭር  በመሆኑ  ለግንባታው ዘርፍ  ጥራት  መጓደል መንስኤ እየሆነ መጥቷል   ።የአዲስ አበባ መንገዶች ባለሥልጣን በመንገድ ዘርፍ ከዲዛይን ጋር በተያያዙ የሚታዩ የጥራት ችግሮችን ለመፍታት የሥልጠና ማዕከልን ከማቋቋም ጀምሮ የተለያዩ አስፈላጊ የመፍትሄ አቅጣጫዎችን እያካሄደ ስለመሆኑን አስታውቋል ።በተያያዘ ዜናም የህብረተሰቡ በአዲስ አበባ ከተማ የመንገድ ይገንባልን ጥያቄ ከጊዜ ወደ ጊዜ በከፍተኛ ደረጃ እየጨመረ በመምጣቱና ፍትሃዊ የመንገድ ተደራሽነት እንዲሰፍን በአዲስ አደረጃጀት ሰፊ የመንገድ ግንባታ ሥራዎችን እያከናወነ መሆኑን ባለሥልጣኑ አመልክቷል ። 